Háskólinn í Reykjavík bregst við áskorun Samtaka iðnaðarins Umsóknarfrestur um skólavist hefur verið framlengdur hjá Háskólanum í Reykjavík til þess að gefa fleirum tækifæri til þess að hefja nám í tækni - og verkfræðigreinum . Samtök iðnaðarins skoruðu á háskóla að framlengja umsóknarfresti í byrjun júní . „ Það er fagnaðarefni að HR skuli hafa brugðist við áskorun okkar , “ segir Jón Steindór Valdimarsson framkvæmdastjóri Samtaka iðnaðarins . „ Við höfum verið að benda á vaxandi þörf tækni - og þekkingarfyrirtækja fyrir fólk með menntun á sviði tækni - og verkfræði . Það blasir við að það vantar fólk með þessa menntun til þess að fyrirtækin geti vaxið og dafnað hér á landi . Slíkur vöxtur er forsenda lífskjara framtíðarinnar . Ég hvet svo sannarlega alla að íhuga að mennta sig á þessum sviðum og nýta sér þetta tækifæri , “ segir Jón Steindór .